
Α   Π   Ο   Φ   Α   Σ   Η

«Περί προσωρινών κυκλοφοριακών ρυθμίσεων για την εκτέλεση εργασιών στο τμήμα της Ε.Ο. Αγρινίου - Καρπενησίου, από την χ/θ 0+001 έως και την χ/θ 35+000». 

Ο ΔΙΕΥΘΥΝΤΗΣ ΤΗΣ ΔΙΕΥΘΥΝΣΗΣ ΑΣΤΥΝΟΜΙΑΣ Α Κ Α Ρ Ν Α Ν Ι Α Σ

Έ χ ο ν τ α ς  υ π ό ψ η:
1.-Τις διατάξεις των άρθρων 52 & 109 του Ν. 2696/99 (Φ.Ε.Κ. 57/23.3.1999), «Περί κυρώσεως του Κώδικα Οδικής Κυκλοφορίας», όπως τροποποιήθηκαν, συμπληρώθηκαν και ισχύουν σήμερα.
2.-Τις διατάξεις του Π.Δ. 208/2001 (Α-164) «Αναδιάρθρωση, σύσταση, οργάνωση και λειτουργία Υπηρεσιών Τροχαίας Ελληνικής Αστυνομίας».
3.-Τις διατάξεις του άρθρου 40 Π.Δ. 178/2014 «Οργάνωση Υπηρεσιών Ελληνικής Αστυνομίας».
4.-Το υπ’ αριθ. 40612/921 από 06/02/2023 έγγραφο της Διεύθυνσης Τεχνικών Έργων της Π.Δ.Ε..
5.-Την υπ’ αριθ. 2501/29/44-ιε από 18/02/2023 αναφορά του Τ.Τ. Αγρινίου 

και αποσκοπούντες στην απρόσκοπτη εκτέλεση των εργασιών, στην ομαλή και ασφαλή κυκλοφορία  οχημάτων και εργαζομένων

Α Π Ο Φ Α Σ Ι Ζ Ο Υ Μ Ε 
ΑΡΘΡΟ (1)
1.- Την επιβολή περιορισμών ως προς τα όρια ταχύτητας των οχημάτων,  καθώς και την εκ περιτροπής τμηματική διακοπή της κυκλοφορίας των οχημάτων και στα δύο ρεύματα κυκλοφορίας και την διεξαγωγή αυτής στο ένα ρεύμα στο τμήμα της Εθνικής Οδού Αγρινίου - Καρπενησίου, από την χ/θ 0+001 έως την χ/θ 35+000, προκειμένου εκτελεσθούν εργασίες διαγράμμισης και αποκατάστασης φθαρμένων στηθαίων ασφαλείας και πινακίδων κατά μήκος της οδού. 
2.-Ανωτέρω εργασίες θα πραγματοποιηθούν το χρονικό διάστημα από την Δευτέρα 20/02/2023 έως και την Τετάρτη 31/05/2023, κατά τις ώρες 07.00΄ έως  19.00΄. 
3.-Μετά το πέρας των εργασιών το ανωτέρω τμήμα της Εθνικής Οδού θα δίδεται εκ νέου στην κυκλοφορία.

ΑΡΘΡΟ (2)
Κατά το ανωτέρω χρονικό διάστημα, με ευθύνη του αναδόχου ΓΚΕΣΟΥΛΗ Κωνσταντίνου, να ληφθούν όλα τα ενδεικνυόμενα μέτρα για την ακώλυτη και ασφαλή διεξαγωγή της κυκλοφορίας πεζών και οχημάτων και να τοποθετηθεί η προβλεπόμενη από το άρθρο 9 του Κ.Ο.Κ. εργοταξιακή σήμανση, σε συνδυασμό με την υπ’ αριθ. ΔΙΠΑΔ/ΟΙΚ/502 από 9/7/2003 απόφαση Υφ.ΠΕ.ΧΩ.Δ.Ε. (τεχνική προδιαγραφή σήμανσης εκτελούμενων οδικών έργων) και την υπ’ αριθ. (4) σχετική εγκεκριμένη μελέτη σήμανσης του έργου.

ΑΡΘΡΟ (3)
Η παρούσα απόφαση θα ισχύει από την 07.00΄ ώρα της 20/02/2023 και ύστερα από την δημοσίευσή της, σύμφωνα με το άρθρο 109 του Ν. 2696/1999 Κ.Ο.Κ. , την ανάρτησή της στο διαδίκτυο, σύμφωνα με το άρθρο 4 Ν. 3861/2010 και την τοποθέτηση της προβλεπόμενης εργοταξιακής σήμανσης και λήγει την 19.00΄ ώρα της 31/05/2023.

ΑΡΘΡΟ (4)
Οι παραβάτες της Απόφασης αυτής, διώκονται και τιμωρούνται, σύμφωνα με τις διατάξεις του Ν. 2696/99 (Α-57) «Περί κυρώσεως του Κώδικα Οδικής Κυκλοφορίας», όπως τροποποιήθηκαν, συμπληρώθηκαν και ισχύουν σήμερα. Λήψη επιβαλλομένων μέτρων υλοποίησης παρόντος άρθρου, ανατίθεται στο Τμήμα Τροχαίας Αγρινίου.  

